Diari Oficial de la Generalitat Valenciana


Sumari del DOGV 7408, del 21-11-2014 (2014/10198)

RESOLUCIÓ de 19 de novembre de 2014, de la Direcció General de Centres i Personal Docent, de la convocatòria d'ajudes per als centres d'Educació Especial, les unitats d'Educació Especial en centres ordinaris i els centres d'acció educativa singular (CAES), de titularitat de corporacions locals i privats concertats, per a l'adquisició de llibres de text i de material didàctic i informàtic en el curs 2014-2015.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7408

Data del DOGV
:   21-11-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/10283


Data del document
:   19-11-2014

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 19 de novembre de 2014, de la Direcció General de Centres i Personal Docent, de la convocatòria d'ajudes per als centres d'Educació Especial, les unitats d'Educació Especial en centres ordinaris i els centres d'acció educativa singular (CAES), de titularitat de corporacions locals i privats concertats, per a l'adquisició de llibres de text i de material didàctic i informàtic en el curs 2014-2015. [2014/10854]  
Amb data 18 de setembre de 2014 es va publicar en el Diari Oficial de la Comunitat Valenciana l'Orde 75/2014, de 16 de setembre, de la Conselleria d'Educació, Cultura i Esport, per la qual es convoquen ajudes per als centres d'educació especial, les unitats d'educació especial en centres ordinaris i els centres d'acció educativa singular (CAES), de titularitat de corporacions locals i privats concertats, per a l'adquisició de llibres de text i de material didàctic i informàtic en el curs 2014-2015.  
Finalitzat el termini de presentació de les sol·licituds, verificades les dades de matrícula dels centres sol·licitants i d'acord amb els criteris establits en la base 6 de l'esmentada orde de convocatòria, en què s'indica que «a cada centre li correspondrà una dotació econòmica que serà el resultat de multiplicar el nombre d'alumnes matriculats en el curs 2014-2015 en els centres i unitats objecte d'esta convocatòria, per un mòdul econòmic de fins a un màxim de 105 euros per alumne», s'ha reunit la comissió avaluadora prevista en l'annex I de la base 5 de l'orde en data 13 de novembre de 2014. La mencionada comissió emet un informe de supervisió dels dits expedients en què concreta els imports proposats als centres, del qual resulta una quantia de 105 euros per alumne de cada centre participant, la màxima prevista en l'orde de convocatòria.  
D'acord amb l'annex I base 7 de l'esmentada Orde 75/2014, el Servici de Títols, Beques i Ajudes a l'Estudi, com a òrgan instructor del procediment, vistos els expedients, l'informe de la comissió avaluadora i que no han de ser tinguts en compte altres fets ni altres al·legacions i proves que les ja adduïdes pels centres participants, de conformitat amb l'article 24, punt 4, de la Llei General de Subvencions, emet un informe de conformitat i formula la proposta de concessió i denegació de les dotacions per a l'adquisició de llibres de text i material didàctic i informàtic per al curs 2014-2015 al director general de Centres i Personal Docent per a la seua resolució.  
Vista l'esmentada proposta de resolució i fent ús de les atribucions que m'atorga la disposició addicional de l'Orde 75/2014, de 16 de setembre, de la Conselleria d'Educació, Cultura i Esport, resolc:  
  
  
Primer  
Concedir les ajudes per a atendre els gastos per l'adquisició dels llibres de text, material didàctic i informàtic de l'alumnat dels centres d'educació especial específics, d'unitats específiques d'educació especial en centres ordinaris i de centres d'acció educativa singular (CAES), de titularitat de corporacions locals i privats concertats que han participat en la convocatòria i que es detallen en l'annex I (94.605 euros) i II (217.560 euros) d'esta resolució, per un import total de 312.165 euros.  
  
  
Segon  
Denegar al centre que apareix especificat en l'annex III les ajudes sol·licitades per no reunir els requisits establits en l'esmentada orde de convocatòria, pels motius que s'especifiquen en el dit annex.  
  
Tercer  
Els esmentats imports s'abonaran amb càrrec a la línia de subvenció T0067000, capítol IV, de la secció, servici, centre gestor i programa 49.25.72.922.24 d'Ensenyança Primària, per a l'exercici 2014.  
  
Quart  
D'acord amb el que establix la base 8 de l'annex I de l'orde de convocatòria, la forma de justificar la subvenció concedida serà per mitjà d'un compte justificatiu, que haurà de presentar per registre d'entrada, en el termini de 10 dies naturals a comptar de l'endemà de la publicació d'esta resolució en el Diari Oficial de la Comunitat Valenciana, davant de la Direcció General de Centres i Personal Docent. El dit compte justificatiu es compon de: la relació de factures, d'acord amb el model que consta com a annex IV de la dita orde i les factures abonades, corresponents als gastos ocasionats per la compra de llibres de text i material didàctic i informàtic per al curs 2014-2015. En les mencionades factures han de constar la denominació del proveïdor, el seu NIF, número d'orde, data i concepte del gasto, incloent-hi l'IVA, i dirigida a la titularitat del centre.  
Tots els documents que s'aporten han de ser originals o fotocòpies compulsades. Les compulses de les fotocòpies han de ser efectuades pel registre on es presente la documentació, sempre que este pertanga a l'Administració General de l'Estat o a qualsevol administració de les comunitats autònomes, o a la d'alguna de les entitats que integren l'Administració local, si en este últim cas s'hi ha subscrit l'oportú conveni, d'acord amb els articles 38.4 apartats a i b i 38.5 de la Llei 30/1992, de Règim Jurídic de les Administracions Públiques i del Procediment Administratiu Comú, i amb l'article 6.3 del Decret 130/1998, de 8 de setembre, del Govern Valencià, de registre d'entrada i eixida de sol·licituds, escrits, comunicacions i documents de l'administració de la Generalitat Valenciana.  
  
  
Quint  
Ordenar la publicació en el Diari Oficial de la Comunitat Valenciana de la present resolució i en la pàgina web de la Conselleria d'Educació, Cultura i Esport: ?http://www.cece.gva.es/ocd/areacd/val/abc/ajudesllibres.asp?.  
Els centres també publicaran en el seu tauler d'anuncis una còpia d'esta resolució.  
  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la jurisdicció contenciosa administrativa, contra la present resolució, que posa fi a la via administrativa, es podrà interposar potestativament un recurs de reposició o bé plantejar directament un recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant de la consellera d'Educació, Cultura i Esport en el termini d'un mes a comptar de l'endemà de la notificació a l'interessat.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació a l'interessat o a partir de l'endemà del dia en què es notifique la resolució expressa del recurs de reposició o en què este haja d'entendre's presumptament desestimat.  
  
València, 19 de novembre de 2014.- El director general de Centres i Personal Docent: Santiago Martí Alepuz.